વડીયા પંથકમાં એકી સાથે 1ર જેટલા સિંહોએ દેખા દેતા ખેડૂતોમાં ફફડાટ ફેલાયો. વડીયાનાં અરજણસુખ ગામની સીમમાં વલ્‍લભભાઈ વાગડીયાનાં શેરડીનાં વાડમાં એકીસાથે 1ર જેટલા સિંહ પરિવાર સાથે ધામા નાખ્‍યાની વાત વાયુવેગે ફેલાતા વડીયા કુંકાવાવ રેન્‍જ ફોરેસ્‍ટ અધિકારીઓ તાબડતોબ ઘટનાસ્‍થળે દોડી આવ્‍યા હતા જયારે તપાસ કરતા સિંહ પરિવારે એક મારણ પણ કર્યુ હોવાનું જાણવા મળેલ છે. વડિયા તાલુકાનાં અરજણસુખ ગામની સીમ અને ખાખરીયા ગામની સીમ વિસ્‍તારમાં એક શેરડીના વાડમાં 1 સિંહણ ર સિંહ તેમજ એમના બચ્‍ચા મળીને કુલ 1ર જેટલા જનાવર આવી ચડેલ હોય જેને કારણે ખેડૂતોને રાત્રીનાં સમયે સીમમાં જવાની પણ બીક જોવા મળી રહી છે. જયારે આ અંગે ફોરેસ્‍ટ અધિકારી સાથે વાતચીત કરતા તેમણે એવું જણાવ્‍યું હતું કે આ સિંહ પરિવાર જંગલ વિસ્‍તારમાંથી ભુલા પડેલા હોય અને અહીયા એક મારણ કરેલ હોય જેથી મારણ ખાધા બાદ આપમેળે સિંહ પરિવાર પરત જતો રહેશે. હાલ તો અહીયા કોઈને હેરાનગતિ ન થાય એટલા માટે અમોસાવચેતી રાખી છે.